ལོ་ཆེན་གྲགས་ཅན་ཧྥུ་ལེ་ཧན་ནོ་ཧྥོསགསུངས་པར།ཁྱེད་ལོ་ཙཱ་བྱེད་པར་འདོད་ན་དེ་ནི་མཆོག་ཏུ་གྱུར་བའི་ལས་རིགས་ཤིག་ཡིན།ལོ་ཙཱ་བྱེད་པར་ཐོག་མར་བསྒྱུར་བྱ་དང་སྒྱུར་བྱེད་ཀྱི་སྐད་རིགས་གཉིས་ལ་བྱང་གོམས་ཆེན་པོ་དགོས་པ་དང་།དེ་ནས་བསྒྱུར་བྱའི་མ་ཡིག་དང་འབྲེལ་བའི་དངོས་དོན་རྒྱུས་མངའ་ཞིབ་ཚགས་དགོས།གལ་ཏེ་ཆ་རྐྱེན་དེ་དག་མ་འཛོམས་ན་ལོ་ཙཱ་གནད་འཕྲོད་ཡོང་མི་ཐུབ་པ་དང་།ཀློག་པ་པོ་མུན་སྤྲུལ་དུ་བསྲེས་པའི་ལམ་དུ་འཁྲིད་ཉེན་ཡོད་པས་ན་དེ་ལས་ལོ་ཙཱ་བ་བྱས་ན་དགའཞེས་གསུངས།རང་རྒྱལ་གྱི་མཁས་དབང་མེའོ་ཏུནགྱིས་རྒྱལ་ཡོངས་རྩོམ་རིག་ལོ་ཙཱའི་གྲོས་ཚོགས་ཐོག་གཏམ་བཤད་གནང་བར།སྐད་རིགས་གཉིས་ལ་བྱང་གོམས་ཆེན་པོ་དགོས་པ་ནི་ལོ་ཙཱའི་ལས་ལ་འཇུག་པའི་དམའ་མཐའི་ཆ་རྐྱེན་ཡིན།རྩོམ་རིག་བརྩམས་ཆོས་སྒྱུར་མཁན་ཞིག་གི་ངོས་ནས་བཤད་ན།སྐད་གཉིས་ལ་སྦྱངས་པ་མཐར་སོན་པ་དགོས་རྒྱུ་སྨོས་མེད་ཐོག་ད་དུང་རྩོམ་རིག་གི་ཤེས་བྱ་གང་ཟབ་རྟོགས་པ་དང་།འཚོ་བའི་མྱོང་འདྲིས་ཆེན་པོ་བྱུང་ཕྱིན་སྒྱུ་རྩལ་གསར་གཏོད་ལྡན་པའི་བསྒྱུར་ཆོས་ཤིག་སྒྲུབ་ཐུབཅེས་གསུངས།གོང་གསལ་མཁས་པའི་གསུང་གི་གོ་དོན་སྙིང་པོ་ནི་ལོ་ཙཱའི་ལས་སྒོར་འཇུག་པའི་ཐོག་མར་སྐད་གཉིས་བསླབས་སྦྱངས་མཐར་ཕྱིན་པ་དགོས་རྒྱུ་ནན་བཤད་གནང་ཡོད།སྐད་རིགས་གཉིས་ཀྱི་སྦྱངས་པ་མཐར་སོན་པ་དགོས་པའི་གནད་དོན་ཐད་ལ་ཉམས་མྱོང་གིས་ཕྱུག་པའི་ལོ་ཆེན་ཕུང་སྒྲོ་ཨུསརང་གི་དགོངས་ཚུལ་གསུངས་པར།ལོ་ཙཱ་བའི་སྐད་རིགས་གཉིས་ཀའི་བྱང་ཚད་མཐོན་པོ་ཆ་མཚུངས་པ་བྱུང་ན་རབ་ཡིན་མོད་ཀྱང་མངོན་སུམ་དོན་ལ་འཁྱོལ་བར་ལས་སླ་མོ་ཡིན།ཁོ་བོའི་གོམས་བྱང་གི་རྒྱུས་མངའི་ཐོག་ནས་བཤད་ན།སྤྱིར་བཏང་བསྒྱུར་བའི་སྐད་རིགས་ཀྱི་བྱང་ཚད་ལས་སྒྱུར་བྱེད་སྐད་རིགས་ཡི་བྱང་ཚད་ངེས་པར་དུ་མཐོ་བ་ཡོད་དགོས།ཅིའི་ཕྱིར་ཞེ་ན།ཡིག་སྒྱུར་བྱ་བའི་བརྒྱུད་རིམ་དུ་སྔོན་ལ་མ་ཡིག་གི་བསྟན་དོན་གསལ་རྟོགས་བྱེད་དགོས་པ་དང་དེ་ནས་བསྟན་དོན་ཇི་བཞིན་སྐད་རིགས་གཞན་ཞིག་ཏུ་ཕབ་སྒྱུར་བྱེད་དགོས་པ་ཡིན་ཙ་ན།ལོ་ཙཱ་བས་མ་ཡིག་གི་བསྟན་དོན་གསལ་རྟོགས་བྱེད་པའི་རིང་དུ་སྔོན་ལ་རང་གི་བསམ་བྱུང་གི་རྟོགས་པས་དོན་གྱི་གོ་བ་རྙེད་ཐབས་བྱེད་དགོས་པ་གླེང་མེད་དང་།དེ་ནས་བརྗོད་དོན་གོ་དཀའ་བ་རྣམས་ཚིག་མཛོད་ལ་སོགས་པའི་དཔྱད་ཡིག་ཁག་ལ་བརྟེན་པ་དང་།མཁས་པ་རྣམས་ལ་བཀའ་འདྲི་ཞུ་བ་སོགས་ཐབས་ཤེས་སྣ་ཚོགས་སྤྱད་ནས་གོ་དོན་གསལ་རྟོགས་ཐུབ་པ་བྱ་རྒྱུ་ཡིན།ཇི་བཞིན་ཕབ་བསྒྱུར་བྱེད་པའི་ཚེན་ལོ་ཙཱ་བ་རང་གི་ཁུངས་བསྒྲིགས་དག་བྱང་བྱེད་དགོས་པ་ལས་གཞན་ལ་སྙེས་ཐབས་མེད་པ་དང་།གཞན་གྱིས་ཚབ་བྱེད་པས་ནི་དེ་བས་འོས་འགབ་མེད།དེ་ལྟའི་མཚམས་སུ་ལོ་ཙཱ་བ་རང་གི་སྐད་ཡིག་ཤེས་ཚད་རྣམ་དཔྱོད་ཀྱི་རྩལ་ལ་རག་ལུས་པ་ཡིནཞེས་སོ།།སྒྱུར་བྱེད་སྐད་ཡིག་བྱང་གོམས་ཆེན་པོ་ཡོད་ན་བརྗོད་པའི་གཞིར་གྱུར་བའི་མིང་དང་ཚིག་དང་ཐ་སྙད་བཅས་པར་ཐོགས་པ་མེད་པ་དང་།ཚིག་སྦྱོར་ངག་གི་ཕྲེང་བ་བསྟར་དུ་བརྒྱུས་པའི་བརྗོད་པ་གོ་བདེ་ཞིང་མཉན་སྤྲོ་བ་ཡོང་རྒྱུ་གདོན་མི་ཟ།གལ་ཏེ་སྒྱུར་བྱེད་སྐད་ཡིག་གི་ཤེས་ཚད་དམན་ན་བསམ་པ་དོན་ལ་མི་འཁྱོལ་བ་སྟེ།མ་ཡིག་གི་གོ་དོན་བརྡ་འགྱུར་གནད་འཕྲོད་མི་ཐུབ།འུ་ཐུག་ཐབས་ཟད་ཀྱི་མཚམས་སུ་ཤན་སྦྱར་ཚིག་མཛོད་དུ་གསལ་བའི་བསྒྱུར་ཚིག་ཐད་ཀ་ཐོད་གཏུག་ཏུ་སྦྱར་ནས་བསྒྲིགས་པ་དཔེར་ན།རྒྱ་སྐད་ཀྱིཞེས་པ་བོད་ཡིག་ཏུཚན་རིག་འཕེལ་རྒྱས་ལྟ་བཞེས་སུ་བསྒྱུར་པས་བརྗོད་པ་ཧྲིལ་པོའི་གོ་དོན་མི་གསལ་བའམ་བསྒྱུར་མུན་སྤྲུལ་དུ་སོང་བ་དེ་ལྟ་བུའི་དཔེ་མང་པོ་བགྲང་རྒྱུ་ཡོད།